Gempa bumi Hokkaidō 2018

Gempa bumi Hokkaidō 2018 merupakan sebuah gempa bumi berskala 6.6 MW yang melanda subwilayah Iburi di selatan Hokkaido, Jepun pada 3.08 pagi (Waktu Piawai Jepun), 6 September 2018. Secara rasminya, gempa bumi ini dipanggil sebagai Gempa bumi Timur Iburi Hokkaido 2018 (平成30年北海道胆振東部地震, Heisei 30-nen Hokkaidō Iburi Tōbu Jishin). Setakat 13 September 2018, 41 orang disahkan maut.

 Latar belakang 
Gempa bumi ini melanda Hokkaido pusat gempanya terletak di 27 km timur dari bandar Tomakomai. Gegarannya dikatakan boleh dirasai hingga ke kawasan wilayah Aomori.

Malah, gempa bumi ini mencatatkan sehingga Skala 7 pada Skala Shindo di pekan Atsuma, tahap tertinggi dalam skala tersebut. Hal ini menjadikan gempa bumi tersebut menjadi gempa pertama yang mencatatkan bacaan setinggi itu di Hokkaido dan secara keseluruhannya, merupakan gempa bumi ketujuh dalam sejarah penggunaan skala Shindo yang mencatatkan Skala 7.

 Kesan 
Sehingga 13 September 2018, 41 orang disahkan maut dari lima perbandaran di Hokkaido, dengan hampir kesemuanya ditemui di Atsuma, biasanya akibat tanah runtuh yang menghancurkan rumah-rumah di pekan tersebut.

Salah satu kesan terburuk gempa bumi tersebut ialah berlakunya insiden bekalan elektrik terputus di seluruh Hokkaido, dengan kira-kira 2.95 juta penduduk terjejas akibat kerosakan pada Stesen Janakuasa Termal Tomato-Atsuma dan mengambil sehingga dua hari untuk dipulihkan.
tengah|thumb|720x720px|Tanah-tanah runtuh (berwana perang) di sekitar utara Atsuma selepas berlakunya gempa bumi.

 Rujukan 

 Pautan luar 

 Perkembangan gempa bumi Hokkaido 2018 oleh NHK 


Hokkaido
Kategori:2018 di Jepun
Hokkaido